kardosdrur/scandi-wiki huggingface dataset:
Robert Planquette

Jean Robert Planquette (født 31. juli 1848, død 28. januar 1903) var en fransk komponist, der især er kendt for sine sange og operetter. Mange af Planquettes operetter var særligt populære i Storbritannien, heriblandt Les cloches de Corneville (1878) og Rip Van Winkle (1882).

Planquette var søn af en sanger og studerede på konservatoriet i Paris. Han færdiggjorde dog aldrig studiet på grund af pengemangel og arbejdede i stedet som cafepianist og som komponist og sanger. Hans blev først bemærket i bredere kredse med sangen "Sambre et Meuse", der første gang blev opført i 1867, hvor den blev sunget af Lucien Fugère, der senere skulle blive en fejret operasanger.

I 1876 gav direktøren for Théâtre des Folies-Dramatiques kommission på at skrive en operette, hvilket blev Les cloches de Corneville. Den blev en gigantisk succes og blev spillet 480 gange på teatret, inden den blev opsat i London og der gik hele 708 gange (rekord på den tid). Planquette fulgte operetten op med Le chevalier Gaston (1879), der ikke tilnærmelsesvis nåede forgængerens succes, mens Les voltigieurs du 32ieme (1880) ikke mindst i den engelsek opsætning under titlen The Old Guard igen blev en stor succes. Rip Van Winkle (1882, Rip i den franske udgave) blev igen en stor succes i både London og Paris, mens Nell Gwynne (1884) blev noget mere lunkent modtaget. Planquette skrev senere også en lang række operetter med vekslende succes.

En anden af Planquettes kompositioner, der er blevet bredt kendt, er marchen "Le Régiment de Sambre et Meuse" (1879), der er blevet populært i et arrangement for brassbands.

Komponister fra Frankrig
Sophie Johanna Maria af Isenburg-Birstein

Sophie Johanna Maria af Isenburg (født 7. marts 1978 i Frankfurt am Main) er en tysk prinsesse, der er gift med Georg Friedrich af Preussen. Han blev overhoved for tidligere preussiske kongehus i 1994.

Slægten Isenburg 
Isenburg er slægt af rigsgrever og fyrster, der indtil 1822 regerede områder i Hessen og Rheinland-Pfalz, fortrinsvis i Main-Kinzig-Kreis, Landkreis Neuwied, Wetteraukreis og Landkreis Offenbach. I 1815 fik slægten status som standsherrer.

Sophie af Isenburg har brødre og to søstre: 
 Katharina af Isenburg-Birstein (født 1971), gift med Martin af Østrig-Este (født 1959), svigerinde til ærkehertug Lorenz af Østrig-Este (født 1955) og prinsesse Astrid af Belgien (født 1962).
 Isabelle af Isenburg-Birstein (født 1973), gift med Carl, 8. fyrste af Wied (1961 – 2015).

Familie 
Sophie af Isenburg blev gift med Georg Friedrich af Preussen i august 2011.

Parret fik to tvillingesønner den 20. januar 2013, og de fik en datter den 2. april 2015 i Bremen:
 Carl Friedrich af Preussen
 Louis Ferdinand af Preussen
 Emma Marie af Preussen

Huset Hohenzollern
Colombiansk chachalaca

Colombiansk chachalaca (Ortalis columbiana) er en hønsefugl, der lever i Colombia.

Noter 
  Avibase - the world bird database

Eksterne henvisninger 

Hønsefugle
Colombias fugle
Doubs

Doubs kan henvise til
 Doubs (flod) - en fransk flod
 Doubs (departement) - et fransk departement, opkaldt efter floden
Danmarkskanonen

Danmarkskanonen er en liste over ti danske værdier, som blev offentliggjort 12. december 2016. 

Daværende kulturminister Bertel Haarder tog i slutningen af 2015 initiativ til at få oprettet en kanon med danske værdier med det formål at bekæmpe radikalisering. Mellem juni og november 2016 blev der indsendt 2.452 forslag til, hvad der kunne indgå en en sådan kanon. Efterfølgende blev der af et udvalg bestående af seks personer udvalgt tyve værdier, som man kunne stemme om i perioden fra 22. november til 12. december 2016 på Danmarkskanonens hjemmeside.

Medlemmer af udvalget 
Følgende personer var medlem af det udvalg, der skulle vælge de tyve værdier, der skulle til afstemning blandt borgerne.

 Marianne Holm Pedersen (seniorforsker og ph.d)
 Mehmet Ümit Necef (lektor og ph.d. )
 Jørn Lund (lektor, professor og formand for Dansk Sprognævn)
 Eva Steensig (professor, sociolog)
 Mads Mordhorst (lektor og ph.d.)
 Michael Böss (forfatter og lektor)

Kanonens indhold 
Der deltog  326.298  personer i afstemningen, hvis resultat blev offentliggjort 12. december 2016 af Bertel Haarder på Københavns Hovedbanegård. Følgende værdier blev valgt:

 Velfærdssamfundet (22.784 stemmer)
 Frihed (22.089 stemmer)
 Tillid (21.965 stemmer)
 Lighed for loven (19.138 stemmer)
 Kønsligestilling (18.989 stemmer)
 Det danske sprog (18.808 stemmer)
 Foreningsliv og frivillighed (18.108 stemmer)
 Frisind (17.797 stemmer)
 Hygge (17.531 stemmer)
 Den kristne kulturarv (17.113 stemmer)

De værdier, der ikke blev valgt, var andelstanken, det deltagende folkestyre, folkelige bevægelser, folkeoplysning, håndværk, begrænset magtdistance. landskaber og bygningskultur, medmenneskelighed, plads til forskellighed og Danmark i verden.

Referencer

Eksterne henvisninger 
 
 
 Danmarkskanon 12. december 2016, Marronage

Kanonen
Kanoner (lister)
Kulturministeriet
Gerald David Lascelles

Den ærede Gerald David Lascelles (1924 på Goldsborough Hall, Harrogate, North Yorkshire – 1998 i Bergerac, Dordogne, Frankrig) var den yngste søn af Mary, Princess Royal og grevinde af Harewood, og han var dattersøn af kong Georg 5. af Storbritannien. Han var fætter til dronning Elizabeth 2. af Storbritannien.

Ægteskaber 
Gerald Lascelles var gift to gange, og han fik sønner med begge sine hustruer.

Efterkommere 
Gerald Lascelles første ægteskab var med Angela Estree Lyssod D'Arcy Lascelles (født Dowding, 1919–2007). Deres efterkommere er:

 Henry Ulick Lascelles (født 1953). Henry Lascelles har været gift to gange, Han har arveret til tronen, og han har en søn fra sit første ægteskab.
 Maximilian John Gerald Lascelles (født 1991), har arveret til tronen 

Gerald Lascelles andet ægteskab var med Elizabeth Evelyn Collingwood (1924–2006). Deres efterkommere er:
 Martin David Lascelles (født 1962). Martins forældre giftede sig, da han 16 år gammel, så han har ikke arveret til tronen, og det har hans børn heller ikke. 
 Alexander Joshua Lascelles (født 2002), søn fra ægteskabet mellem Martin Lascelles og Charmaine Eccleston. 
 Georgina Elizabeth (født 1988), datter af Carol Douet og Martin Lascelles, født udenfor ægteskab. 

Kongelige fra Storbritannien
Gerald David
Selvafbrænding

Selvafbrænding er selvmord hvor et menneske brænder sig selv ihjel ved for eksempel at overhælde sig med benzin for derefter at sætte ild til.

Disse selvmord har blandt andet været som protest mod politiske forhold. Jan Palach, der var en tjekkisk student,  brændte sig selv ihjel i protest mod nedkæmpningen af Pragforåret og mod Sovjetunionens diktat.

Ekstern henvisninger 

Selvmord
Jeremy Lascelles

Den ærede Robert Jeremy Hugh Lascelles (født 14. februar 1955 i Bayswater, ( Westminster–Kensington and Chelsea), London) er sønnesøn af Mary, Princess Royal og grevinde af Harewood, og han er oldesøn af kong Georg 5. af Storbritannien. Han er grandfætter til kong Charles 3. af Storbritannien.

Ægteskaber 
Jeremy Lascelles har giftet sig to gange, og han børn i begge ægteskaber. Både Jeremy Lascelles og hans børn har arveret til den britiske trone.

Efterkommere 
Jeremy Lascelles's første ægteskab var med Julie Baylis (født 1957). Deres børn er:
 Thomas Robert Lascelles (født 7. september 1982 i Hammersmith, London), gift med Laura Bailey i 2015.
 Ellen Mary Lascelles (født 17. december 1984 i Hammersmith, London).
 Amy Rose Lascelles (født 26. juni 1986 i Hammersmith, London).

Jeremy Lascelles's andet ægteskab er med Catherine Isobel Bell (født 1964). De har en datter:
 Tallulah Grace Lascelles (født 2005).

Kongelige fra Storbritannien
Jeremy
Sophie Lascelles

Sophie Amber Pearce (født Lascelles, født 1. oktober 1973 i Thorpeness, Suffolk, England) er oldedatter af Mary, Princess Royal og grevinde af Harewood, og han er tipoldebarn af kong Georg 5. af Storbritannien. Hun tilhører den samme generation som tronarving prins William, hertug af Cambridge.

Familie 
Sophie Lascelles giftede sig i 2011 med Timothy Pearce (født 1955). De har en datter:
 Lilianda Rose Pearce (født 2010).

Da datteren er født året før forældrenes bryllup, har hun ikke arveret til den britiske trone. Derimod har Sophie Lascelles arveret. 

Kongelige fra Storbritannien
Meerssen

Meerssen (; ) er en kommune og en by, beliggende i den sydlige provins Limburg i Nederlandene. Kommunens areal er på 27,47 km², og indbyggertallet er på 19.071 pr. 1. april 2016.

Kernerne 
Meerssen Kommunen består af følgende landsbyer og bebyggelser.

Bebyggelser

Kendte indbyggere 
 Charles Eyck, kunstmaler, 1897-1983
 Maria van der Hoeven, minister
 Mark van Bommel, fodboldspiller (født 1977)
 Erik Meijer, fodboldspiller
 Jan Meijers, skulpturkunstner (født 1955)
 Harry Koolen, kunstmaler, 1904-1985
 Alphons Volders, kunstmaler, 1894-1974
 Bert van Marwijk, Nederlandenes Landstrainer

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
Manasse Mathæussen

Mannase Bendt Karl Mikael Mathæussen (13 marts 1915 i Qoornoq - 1989 i Ilulissat) var en grønlandsk fanger fra Saqqaq.

Mathæussen var en af Grønlands bedste kajakroere og fik sin første kajak, som 15-årig, skønt hans far Peter Mathæussen, som var overkateket og Landsrådsmedlem, ville have ham uddannet til akademiker i Danmark. Da Knud Rasmussen skulle optage ”Palos Brudefærd” i 1934, vandt han konkurrencen i eskimovending og fik en rolle som stuntmand i filmen.
Han deltog i 1949 som 34-årig i Grønlandskommissionen i København, hvor han talte grønlændernes sag. Han havde taget sin kajak med, og deltog i et mesterskab i kajakroning i Øbro Hallen, med deltagelse fra fem lande. Han blev verdensmester i eskimovendinger med ti vendinger på 18 sekunder. Han holdt kurser i alt om kajakbygningog medvirkede til, at der blev startet kajakforeninger og afholdt Grønlandsmesterskaber.
Han deltog også som stuntmand med sin kajak i filmen ”Qivitoq - fjeldgængeren”. Han var i 1960 i Paris, hvor han viste sine grønlandske kajakkunster på Seinen. Han fortsatte med opvisninger i kajak blandt andet i Canada til han var 72 år.

Mathæussen modtog flere hædersbevisninger, bland andet da han i 1960'erne var i Monaco, hvor Rainier 3. af Monaco og Grace Kelly overrakte ham to medaljer. Han modtog også Den grønlandske kulturpris 1986. 
Kim Larsen & Bellamis "Vend kajakken" er tilegnet Manasse Mathæussen.

Noter

Eksterne henvisninger 
 

Personer i Grønlands historie
Fangere fra Grønland
Kajakroere
Gyldenløves gate

Gyldenløves gate (skrevet Gyldenløves Gade til 1907) er en vigtig gade på Frogner i Oslo, der går fra Uranienborg (Niels Juels gate) til Frognerparken. Den er opkaldt efter Ulrik Frederik Gyldenløve og fik sit navn i 1879.

I retning fra Uranienborg til Frognerparken grænser gaden direkte op til Niels Juels gate, Haxthausens gate, Lille Frogner allé, Eilert Sundts gate, Schives gate, Løvenskiolds gate, Odins gate, Eckersbergs gate, Tidemands gate, Nordraaks gate og Kirkeveien.

Litteratur 
 Knut Are Tvedt, red. (2010). "Gyldenløves gate". Oslo byleksikon (5. udg.). Oslo: Kunnskapsforlaget. s. 225. .

Frogner
Veje i Norge
Rosenkrantz' gate

Rosenkrantz' gate (skrevet Rosenkrantz' Gade til 1907) er en gade i det centrale Oslo, Oslo centrum. Den går fra C.J. Hambros plass til Rådhusplassen. Den er opkaldt efter rigsbankdirektør Marcus Gjøe Rosenkrantz og fik navnet i 1852; Rosenkrantz' tidligere ejendom Rosenkrantzhaven lå ved den nordlige ende af gaden. Den sydlige ende af gaden hed før 1864 Præstegaden.

Litteratur 
 Knut Are Tvedt, red. (2010). "Rosenkrantz' gate". Oslo byleksikon (5. udg.). Oslo: Kunnskapsforlaget. s. 472. .

Oslo
Veje i Norge
Løberknæ

Løberknæ er en overbelastningsskade, som opstår fordi senebånd tractus iliotibialis ”gnaver” på den nederste og yderste del af lårbensknoglen. 

Symptomerne på løberknæ er:
 Smerter foran, bagved eller omkring knæskallen
 Smerter når man bøjer knæet
 Smerter når man går ned ad trapper eller ned ad en bakke
Løberknæ behandles med aflastning, is og udstrækning.

Symptomer på løberknæ behandles effektiv med manuelle øvelser.

Referencer 

Kropsskader
Sofja Kovalevskaja

Sofja Kovalevskaja (. ; født 15. januar 1850 i Moskva, død 10. februar 1891 i Stockholm) var en russisk matematiker. Hun stod bag vigtige og originale bidrag til matematisk analyse og differentialligninger. Kovalevskaja var den første kvindelige professor i Nordeuropa og den første kvinde, der var redaktør af et videnskabeligt tidsskrift.

Som barn udviste hun usædvanlig interesse og talent for matematik, hvorfor hendes forældre skaffede hende en vejleder, der introducerede den 11-årige Sofja for Infinitesimalregning. Som kvinde var hun afskåret fra at gennemføre en universitetsuddannelse i Rusland og som ugift at rejse udenlands uden forældrenes tilladelse, hvorfor hun proforma giftede sig med palæontologen Vladimir Kovalevskij, med hvem hun emigrerede i 1867.

Efter studier i Heidelberg, Berlin og Göttingen forsvarede hun i 1874 i Göttingen sin doktordisputats med højeste udmærkelse som den første kvindelige forsker nogensinde.

Efter en økonomisk, arbejdsmæssig og ægteskabeligt omtumlet tilværelse i Tyskland og Rusland vendte Sofja Kovalevskaja i 1883 tilbage til matematikken. Ved hjælp af en gammel studiekammerat fra Berlin-tiden, svenskeren Gösta Mittag-Leffler, fik hun ansættelse ved universitetet i Stockholm, først et år som docent, siden fem år som ikke-fastansat professor, og endeligt i 1889 som ordinær professor.

Kovalevskaja døde af influenza i 1891; hun ligger begravet på Nordre kirkegård i Solna ved Stockholm.

Hædersbevisninger 
 Et krater på månen samt en asteroide er opkaldt efter Sofja Kovalevskaja
 Den tyske stats Alexander von Humboldt-fondens Sofja Kovalevskaja-Preis.
 Frimærke fra Sovjetunionen, 1951.
 Særmønt fra Rusland, 2001

Sofja Kovalevskaja i skønlitteraturen 
 Novellen For megen lykke i Alice Munros novellesamling (2009) af samme navn er en gendigtning af Kovalevskaja liv.

Henvisninger

Eksterne henvisninger 

Kvindelige matematikere
Matematikere fra Rusland
Matematikere fra Sverige
Som boblerne i bækken

Som boblerne i bækken er det sidste studiealbum af den danske rocksanger Peter Belli. Det udkom den 18. november 2016 på REO Records og Universal Music. Albummet består af fortolkninger af danske sange. Titlen er taget fra et vers i Emil Aarestrups digt Angst, som Peter Belli også fortolker på albummet. Albummet er sidste del i en trilogi der også består af Når timerne bli'r små (2004) og Sange fra blomstersengen (2005).

Spor 

Noter
"Kongens Have" er en dansk oversættelse af Tim Christensen's "King's Garden" (2000).

Medvirkende
Marcus Winther-John – producer, arrangement, akustisk guitar, kor
Lars Skjærbæk – producer, arrangement, elektrisk guitar, akustisk guitar, dobro, e-bow, kor, percussion, co-lead vokal ("Jeg har ikke lyst til at dø")
Martin Jønsson – producer, arrangement, flygel, tangenter, klokkespil, kor, assisterende engineer
Søren Mikkelsen – producer, arrangement, indspilning, mixer, mastering, percussion, keyboards, trommer
Poul Martin Bonde – producer, arrangement, executive producer, co-lead vokal ("Jeg har ikke lyst til at dø"), kor ("Du kan gøre hvad du vil")
Peter Belli – vokal
Lars Lilholt – violin, vokal ("For at tænde lys")
Mads Tønder – indspilning ("For at tænde lys")
Søren Zahle – indspilning ("For at tænde lys")
Terkel Møhl – kontrabas, kor ("Nordhavns Station")
Anders Ramhede – tromme, tambourin, kor ("Nordhavns Station")
Johan Olsen – kor ("Nordhavns Station")
Niklas Schneidermann – akustisk guitar, kor ("Nordhavns Station")
Jens Ove Friis – label executive

Hitliste

Referencer

Eksterne henvisninger 

Album fra 2016
Hemdingen

Hemdingen er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Kommunen Hemdingen ligger omkring 4 km nordvest for Quickborn. Lige øst for kommunen går Bundesstraße B 4, der går fra Quickborn mod Bad Bramstedt.

Dele af Statsskov Rantzau ligger i kommunens område, hvor der også ligger flere tørvemoser: Vielmoor, Himmelmoor og Bredenmoor.

Historie 
Der findes spor af bebyggelser fra yngre stenalder, og der er enkelte fredede gravhøje.

Byen nævnes skriftligt førte gang i 1564.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
L'Œuvre française

L'Œuvre française (Fransk virke) var en fransk højreradikal nationalistisk bevægelse grundlagt i 1968 af Pierre Sidos. Efter Clément Méric-sagen tvangsopløste de franske myndigheder bevægelsen ved dekret gældende per 23. juli 2013.

Noter 

Nationalisme
Politiske partier i Frankrig
Claus Dalby

Claus Dalby (født 23. marts 1963 på Frederiksberg) er en dansk forlægger, forfatter og tv-personlighed med interesse for havedyrkning.

Historie 
Dalby blev født på Frederiksberg og voksede op i Valby. Som 15-årig flyttede han hjemmefra, og tog en EFG-uddannelse. Derefter blev han selvlært tryllekunstner med kunstnernavnet Zimba - samt hundedressør.

I 1995 mødte han Anne Just, og dette blev starten på Dalbys karriere indenfor havekunst og dyrkning. Efter Just's død i 2009 har Claus Dalby siddet i fondsbestyrelsen for Anne Just's Have.

Udover at have sine egne haveprogrammer på DR1 og DR2, har Dalby siden 2002 lavet adskillige bøger om haven, ligesom han sammen med samlever Jaume Ferrer Servera i 1987 etablerede Forlaget Klematis, som er en af Danmarks største udgivere af danske børnebøger.

Referencer

Eksterne henvisninger 
 Claus Dalbys officielle websted
 

Personer fra Valby
Faglitterære forfattere fra Danmark
Havedyrkning
Forlæggere fra Danmark
Personer i Kraks Blå Bog
Etnopluralisme

Etnopluralisme er en ideologi som mener at ingen race eller etnisk gruppe er mere værdifuld end nogen anden, men at de må leve adskilte for at undgå negative konsekvenser af genetisk og kulturel sammenblanding. Begrebet anvendes indenfor nationalistiske kredse, og af tilhængere af den franske højrefløjsbevægelse nouvelle droite (nye højre). Etnopluralismen er det nye højres primære ideologiske bidrag til en fornyelse af den traditionelle biologiske racetænkning på den yderste højrefløj. Kritikere som Martin Barker og Michel Wieviorka har beskrevet ideologien som hhv. nyracisme og kulturracisme. 

De førende etnopluraistiske tænkere er franskmanden Alain de Benoist og amerikaneren Richard McCulloch. I Danmark bekendte Danskernes Parti sig til etnopluralisme.

Kilder 
 André Béjin og Julien Freund (sous la direction de), Racismes, Antiracismes, Méridiens Klincksieck, Paris, 1986.
 Pierre-André Taguieff, Sur la Nouvelle Droite. Jalons d'une analyse critique, Galilée, Descartes & Cie, Paris 1994.
 Charles Taylor, Multiculturalisme. Différence et démocratie, Champs, Flammarion, Paris, 1997.
 Alain de Benoist, Nous et les autres. Problématique de l'identité, Krisis, Paris, 2006. Læs .
 Sylvain Crépon, L’extrême droite sur le terrain des anthropologues. Une inquiétante familiarité, Socio-anthropologie, 2001,Læs

Noter 

Ideologier
Racisme
Aba (Nigeria)

Aba er en by i det sydøstlige Nigeria i delstaten Abia. Byen ligger på vestbredden af floden Aba, ca. 60 kilometer nord for byen Port Harcourt. Aba er inddelt i de to distrikter Aba North och Aba South og havde 534.265 indbyggere ved folketællingen i 2006.

Aba er et vigtigt industri- og handelscentrum, med produktion af blandt andet tekstil, palmeolie og -kerner, nødder, levnedsmidler, sko og farmaceutiske produkter. Andre industrier i byen er bryggerier og kunsthåndværk.

Aba var en traditionel markedsby for igbofolket, indtil briterne oprettede en militærbase i byen i 1901.

Referencer 

Byer i Nigeria
Japansk skimmia

Japansk skimmia (Skimmia japonica) er en mellemstor, stedsegrøn busk med en tætgrenet vækst. Busken bliver dyrket i haver og parker som surbundsplante på grund af det læderagtige løv og de duftende blomster.



Kendetegn 
Japansk skimmia er en stedsegrøn busk med en tærgrenet vækst. Skuddene er tynde og cirkerunde i tværsnit. Barken er først glat og lysegrøn, men senere bliver den lysegrå med spredte korkporer. Gamle grene får efterhånden en svagt opsprækkende bark. Bladene er spredt stillede, men rosetagtigt samlede ved skudspidserne. De er hele og elliptiske med hel bladrand til lancetformede småblade, der har en tandet bladrand. Begge bladsider er hårløse med en friskgrøn overside og en gulgrøn underside. Blomstringen indledes med dannelse af knopper om efteråret. Det følgende forår (april-maj) springer blomsterne ud. De er samlet i tætte, endestillede stande. De enkelte blomster har fire hvide til lyserøde kronblade. Frugterne er ærtestore, røde bær med hver ét frø.

Rodsystemet er meget tæt forgrenet med højtliggende finrødder. Planten er svagt giftig. Blomsterne dufter sødt.

Japansk skimmia når en højde på 1,5 m og en kronediameter på ca. 2 m.

Hjemsted 
Japansk skimmia hører hjemme i skove og buskadser i Japan (Hokkaido, Honshu, Kyushu, Ryukyu-øerne og Shikoku), på Taiwan og i den østlige del af den Russisk fjernøsten (Kurilerne og Sakhalin). Her vokser den på humusrig, fugtig og næringsrig jord. Arten bruges ofte som surbundsplante, men tåler et ret højt indhold af kalk i jorden.. På den sydlige del af Tsukuba-bjergkæden i Ibaraki-præfekturet (på østkysten af Honshu), Japan, vokser arten sammen med bl.a. skæbnetræ, butbladet liguster, Castanea crenata (en art af kastanje), djævletræ, dværgazalea, Eriobotrya japonica ("japanmispel"), fliget kranstop, guldbåndslilje, haveaucuba, havehortensia, Hosta sieboldiana, hvid fredløs, hvid jodplante, hvid morbær, hækberberis, japanpileurt, japansk akshale, japansk asters, japansk avnbøg, japansk blommetaks, japansk blåregn, japansk bøg, japansk el, japansk fyr, japansk konvalbusk, japansk kryptomeria, japansk løn, japansk prydæble, japansk røn, japansk spiræa, japansk stjerneanis, japansk styrax, japansk sølvlys, japansk zelkova, kalopanax, kantet konval, kurilermagnolia, manchurisk aralie, mangeblomstret sølvblad, ranunkelbusk, Quercus glauca (en art af eg), rødnervet løn, smalbladet perikon, solcypres, stikkelbærkiwi, stuearalie, tofarvet kløverbusk, vingebenved, Vitis thunbergii (en art af vin) og ægte kamelia

Galleri

Noter 

Hvide blomster
Stedsegrønne
Haveplanter
Surbundsplanter